**Valter Flego (Renew).** – Poštovana predsjednice, dolazim iz Istre i znam koliko je važna međunarodna suradnja, međugranična suradnja na nekom području. Naravno da ne govorim samo o projektima i manifestacijama nego govorim i o infrastrukturi. Kad govorim o infrastrukturi, imamo sjajne primjere na nivou Europske unije, Interreg programa iz kojeg je financirano više od šezdeset vrlo vrijednih projekata. Kad govorimo o Istri, imamo jedan sjajan primjer suradnje i povezanosti dva vodovoda: istarskog vodovoda iz hrvatskog dijela Istre i rižanskog vodovoda iz slovenskog dijela Istre.

Ono što nam sada treba jest povezanost cesta, povezanost istarskog ipsilona s jedne strane na slovensku mrežu autocesta kako bi se smanjile gužve za vrijeme turističke sezone. Zato tražim da se ne reže kohezijska politika i zato tražim da postoji upravo takva stavka u proračunu, 21. i 27., kako bismo mogli smanjiti gužve tijekom turističke sezone, a našim ljudima koji žive u Istri omogućiti lagodniji i jednostavniji život i rad.